CELEX: 62009CN0336
Language: da
Date: 2009-08-24 00:00:00
Title: Sag C-336/09 P: Appel iværksat den 24. august 2009 af Republikken Polen til prøvelse af kendelse afsagt den 10. juni 2009 af Retten i Første Instans (Første Afdeling) i sag T-258/04, Republikken Polen mod Republikken Cypern og Kommissionen for De Europæiske Fællesskaber

21.11.2009   
            
            
               DA
            
            
               Den Europæiske Unions Tidende
            
            
               C 282/23
            
         Appel iværksat den 24. august 2009 af Republikken Polen til prøvelse af kendelse afsagt den 10. juni 2009 af Retten i Første Instans (Første Afdeling) i sag T-258/04, Republikken Polen mod Republikken Cypern og Kommissionen for De Europæiske Fællesskaber
   (Sag C-336/09 P)
   2009/C 282/40
   Processprog: polsk
   
      Parter
   
   
      Appellant: Republikken Polen (ved M. Dowgielewicz, som befuldmægtiget)
   
      De andre parter i appelsagen: Kommissionen for De Europæiske Fællesskaber og Republikken Cypern
   
      Påstande
   
   Appellanten har nedlagt følgende påstande:
   
               —
            
            
               Rettens kendelse (Tredje Afdeling) af 10. juni 2009 i sag T-258/04 (Polen mod Kommissionen) ophæves,
            
         
               —
            
            
               artikel 5 og artikel 6, stk. 1, 2 og 3, artikel 7, stk. 1, samt artikel 8, stk. 2, litra a), i Kommissionens forordning (EF) nr. 60/2004 af 14. januar 2004 om overgangsforanstaltninger for sukker som følge af Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse (1) annulleres,
            
         
               —
            
            
               Kommissionen for De Europæiske Fællesskaber tilpligtes at betale sagsomkostningerne både i sagen for Retten i Første Instans og i sagen for Domstolen,
            
         
               —
            
            
               Domstolens Store Afdeling påkender appelsøgsmålet.
            
         
      Anbringender og væsentligste argumenter
   
   
               —
            
            
               Konstatering af at fristen for at rejse annullationssøgsmål mod forordning nr. 60/2004, begyndte at løbe på dagen for denne forordnings offentliggørelse på de officielle sprog i Fællesskabet bestående af 15 medlemsstater, og dermed før offentliggørelsen på alle de officielle sprog i det udvidede Fællesskab, udgør en urigtig fortolkning af Rådets forordning nr. 1 om den ordning, der skal gælde for Det Europæiske Økonomiske Fællesskab (2) på det sproglige område og af tiltrædelsestraktaten.
            
         
               —
            
            
               Konstateringen af, at Republikken Polen før tiltrædelsen af Den Europæiske Union, som juridisk person, effektivt kunne have rejst annullationssøgsmål mod forordning nr. 60/2004 på grundlag af EF-traktatens artikel 230, stk. 4, udgør en urigtig fortolkning af denne bestemmelse.
            
         
               —
            
            
               Overtrædelse af princippet om retsfællesskabet og princippet om effektiv retsbeskyttelse, idet Republikken Polen blev frataget retten til domstolsprøvelse vedrørende lovligheden af forordning nr. 60/2004, på trods af, at denne forordning er rettet til Republikken Polen, i dens egenskab af medlemsstat.
            
         
               —
            
            
               Overtrædelse af solidaritetsprincippet og princippet om god tro, idet Republikken Polen blev frataget retten til domstolsprøvelse vedrørende lovligheden af en retsakt, der ændrer vilkårene for Republikken Polens tiltrædelse af Den Europæiske Union og forrykker ligevægten mellem de rettigheder og pligter, der udspringer af medlemskabet af Den Europæiske Union.
            
         
               —
            
            
               Overtrædelse af procedurereglerne ved Retten i Første Instans, idet Republikken Polens påstande vedrørende krænkelse af solidaritetsprincippet og princippet om god tro ikke er blevet undersøgt, og idet den afsagte kendelse ikke er tilstrækkeligt begrundet.
            
         
      (1)  EUT L 9 af 15.1.2004, s. 8.
   
      (2)  EFT 1952-1958, s. 59.